OpenLLM-France/wikimedia huggingface dataset:
# Esteban Lucas Bridges

Esteban Lucas Bridges (1874ko abenduaren 31, Ushuaia – 1949ko apirilaren 4a, Buenos Aires ) Suaren Lurraldeko lurjabe anglo-argentinar bat izan zen. Thomas Bridges (1842-1898) misiolari anglikarraren bigarren semea izan zen, eta "Ushuaiako hirugarren txuria" (lenengoa 1872an jaiotako bere anaia nagusia izan zen) Hego Amerikako hegoaldeko muturrean. Ushuaia, Ooshooia bezala ezagutzen zen Yagan hizkuntza indigenan.

## Bizitza

Bere El último confín de la Tierra (1948) liburua, hil baino urtebete lehenago argitaratua, bere familiaren historiaren ia mende bat hartzen duen kronika bat da, 1871n Suaren Lurraldean kolono misiolari bezala hasi zena. Literatur klasiko honek hiru zibilizazioren arteko talka kontatzen du: gizon zuria, Yagana (yaganez: Yahgashaga, 'Pertsonak') eta Selknam (selknamez: Shilknum, 'Adar bananduaren klana'). Ona (yaganeraz ona, "Oinezko jentea") yagan hitza da. Uharteko tribu indigenen artean hazi ondoren, Lucas Bridgesek bi tribuen hizkuntza eta ohiturak ikasi zituen. Bere bizimodu eta sinesmenen lekuko pribilegiatua izan zen, baita mendebaldeko zibilizazioak haiengan izan zituen ondorio tragikoen lekuko ere. Hala ere, historialari aipagarri batzuek, Juan Esteban Belza salestar apaiza kasu, Suaren Lurraldeko indigenen esplotatzaile izateaz akusatu zituzten Bridgestarrak, Esteban Lucas Bridges buru zutela: "Indioen amansadoreak, gobernuari lur-emakida handiak eskatzera datozenak, bizitza zibilizatura erakartzeko asmoz, eta beren probetxurako ustiatzen dituztenak".

## Ikus, gainera

* Thomas Bridges
* Yagan
* Selknam

## Kanpo estekak

* Datuak: Q348718
# Esteban Ibarretxe

Esteban Ibarretxe (Bilbo, Bizkaia, 1955eko urriaren 5a - ) euskal zinema zuzendari eta gidoilaria da.
Jose Miguel, Javier eta Santiago anaiekin batera euskal zinemaren familiarik bitxienetako bat sortzen du.

## Filmagintza
### Zinema

* Sabotage! (2000)
* Solo se muere dos veces (1997)
* Malditas sean las suegras (1994)

### Telebista

* Agur, Olentzero, Agur (1997)
* Las memorias de Karbo Vantas (1993)

## Kanpo loturak

* (Ingelesez) Artikulua imdb.com
* (Gaztelaniaz) Euskadiko Filmategia
* Datuak: Q12257288
# Esteban Lasa

    Artikulu hau Beasaingo apaizari buruzkoa da; beste esanahietarako, ikus «Lasa (argipena)».
Esteban Lasa Aranburu (Beasain, Gipuzkoa, 1874ko apirilaren 2a – 1959ko abenduaren 17a) Beasainen jaiotako apaiza zen. Bere jaioterrian kale batek bere izena darama, bere omenez.

## Haurtzaroa

Haurtzaroan Beasainen ikasi zuen, baina oinarrizko ikasgaiez gain musika ikasi eta Beasaingo musika-bandaren eta parrokiako tipleen koruko kide ere izan zen. 12 urte zituenean, Lazkaoko Bernartarren lekaimetxearen mendeurrena ospatzen zela eta, Felipe Gorriti maisu handia etorri zen orkestra joritsu batez, eta Beasaingo Tipleen Koruak ere parte hartu zuen hango meza nagusian. Bazkalondoren, maisuak mutikoaren aparteko dohainen berri bazekienez, piano kontzertu labur bat eskaintzeko eskatu zion, baina horren aurrean mutil koskorrak berehala aldegin zuen etxera.

## Apaiz-ikasketak

Apaizgoa ikasi zuen. Ikasketetan bere oroimen harrigarria zela eta nabarmendu zen, benetako jakintsua bilakatuz filosofia, teologia eta historia arloetan. Buruz esaten zituen, ahalegin handirik gabe, hain gogokoak zituen Kixotea, Fray Gerundio eta Balmes liburuetako pasarte oso-osoak.

## Apaizgoa

Apaiz egin eta lehen apaiz-lekua Amasako parrokia izan zuen.
Donostiara izendatu zuten ondoren, San Vicente parrokiako organo-jolea bezala. Parrokia hartan zegoela, musikazale batzuk ohartu ziren arratsaldetan egiten zituela trebakuntza-saioak, eta geroz eta jende gehiago joaten hasi zen, bene-benetako kontzertuak ziren, haren saioak entzutera. Egun batean Esteban Jauna. horretaz ohartu eta orduz aldatu zuen arte.
Handik Santa Maria parrokiara aldatu zuten erretore-orde gisa, eta geroago erretore izendatu zuten 1917tik 1919ra bitartean. Bere apaltasuna zela eta, ez zuen uste kargu hartarako balio zuenik, eta ez zuen etsi kargu-uztea onartu zioten arte, berriro ere erretore-orde lanetan jarraituz. Baina haren jakinduria hartarainokoa zen eta haren sermoiek hain baliotsuak zientzi eta dotrina mailetan, non jakintsu donostiarrek leporaino betetzen baitzuten eliza haren igandetako hamabietako mezetan.

## Erretiroa

Azken urteetan, traba egiten zuela pentsatu eta Beasaingo jaiotetxera erretiratu zen, bertako parrokiari bere laguntza eskainiaz. Igande arratsaldetan, bezperak kantatu ostean, solasaldi bat egiten zen sakristian, eta bertan parrokiako apaizak eta akolito batzuk izaten ziren, denak korruan eserita, Esteban Jaunari entzuten, gai asko eta asko sakonki ezagutzen baitzituen hark.
Azkenik, eroriko batek sortutako bronkoneumonia batek hil zuen 84 urte zituela.
* Datuak: Q12257289
# Esteban Obanos

Esteban Obanos Urriza (Iruñea, XIX. mendearen hasiera - ib., 1888ko uztaila) nafar apaiz katoliko eta legelaria izan zen.
Obanos izan zen 1878an Iruñean sortu zen Asociación Eúskara de Navarra izeneko elkartearen eta Revista Eúskara (1878-1883), haren aldizkari berri emailearen lehen lehendakaria. Euskal Erria aldizkarian ere idatzi zuen. Bi lan dira aldizkari horietan Obanosenak: Udaberriaren edertasuna (1878) eta Kondaira edo kontua (1878) izeneko ipuina.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2022-5-21 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q110557686
# Esteban María Laxague

Esteban María Laxague (Coronel Pringles, 1957ko martxoaren 4a) apaiz katoliko argentinarra eta Viedma elizbarrutiko egungo gotzaina da.

## Biografia

Esteban Maria Laxague monsinorea Coronel Pringlesen (Buenos Aires probintzia) jaio zen 1957ko martxoaren 4an. Pedro Maria Laxague monsinorearen, Zarate-Campanako apezpikuaren, anaia da.
San Frantzisko Saleskoaren Elkartean apaiz ordenatu zuten 1986ko maiatzaren 10ean Bahía Blancan, Jorge Mayer monsinoreak, Santa Rosako apezpikuak.
Viedmako apezpiku aukeratu zuen 2002ko urriaren 31n Joan Paulo II.ak.

## Erreferentziak

* ↑ (Gaztelaniaz) «Pedro y Esteban Laxague: dos hermanos de origen vasco son obispo en Bahía Blanca y Viedma, respectivamente» Euskal Kultura 2007-01-26 (Noiz kontsultatua: 2023-09-06).
* ↑ (Gaztelaniaz) «El Papa designó obispo de Viedma a Esteban María Laxague» La Nación 2002-10-31 (Noiz kontsultatua: 2023-09-06).

## Kanpo estekak

* Datuak: Q1369813
# Erdiko belarri

Erdiko belarria belarriaren hiru ataletako bat da.
Airez betea dagoen barrunbea da erdiko belarria, tinpano mintzez estalia dagoena erabat. Barneratu ahala, erdiko eta barruko belarriak banatuz, beste mintz bat dago: leiho biribileko mintza. Bi mintz horien artean hiru hezur txiki daude: mailua, ingudea eta estribua; hezurrok duten formagatik ematen zaizkie izen horiek. Mailuaren kirtenak tinpano mintza ukitzen du eta burua ingudearekin elkartuta dago; ingudea, berriz, estribuarekin lotuta dago eta hau, aldi berean, leiho biribileko mintzarekin. Hala, hiru hezur horiek elkarri lotuta daude, katea moduko bat eratuz, eta tinpano mintzaren dardarak transmititzen dituzte leiho biribileko mintzera. Erdiko belarria faringearekin lotuta dago Eustakioren tronpa izeneko hodi estu baten bidez. Erdiko belarriaren behealdean kokatuta dago Eustakioren tronpa eta erdiko belarriaren eta kanpoko airearen arteko presioa berdintzea da horren eginkizuna, tinpanoak presio berdina izan dezan bi aldeetatik. Hala, kanpoko presioa aldatzen denean (mendira igo edo hegazkinean ibiltzean, adibidez), ahoa zabaldu eta airea irenstean berdindu egiten da belarriko presioa, zeren eta, zerbait irenstearekin batera Eustakioren tronpa zabaldu egiten baita eta hartara tinpano mintzak presio berdina jasotzen du kanpotik nahiz barrutik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/1/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskalterm: [Otorrinolaringologia Hiztegia] [2015]

## Ikus, gainera

* Barne belarria
* Kanpo belarria

## Kanpo estekak

* Datuak: Q501553
* Multimedia: Middle ear / Q501553
# Erdiko falange

Erdiko falangea edo falangina (F2) hatzetako eta behatzetako bigarren falangea da. Eskuko erpuruan eta oineko behatz lodian, falta da. Beste falangeekin alderatuta, erdiko tamaina ere badu.

## Erreferentziak

* ↑ Euskalterm: [Traumatologia Hiztegia] [2017]

## Kanpo estekak

* Datuak: Q1906616
* Multimedia: Intermediate phalanges of the hand / Q1906616
# Erdiko hemorroide-arteria

Erdiko hemorroide-arteria edo erdiko odoluzki-arteria barneko arteria iliakoaren adar moduan sortutako arteria bat da. Puxikatik jaisten da, ondestea odolez hornitzeko.

## Erreferentziak

* ↑ Euskalterm: [Hiztegi terminologikoa] [1989]
* ↑ Diccionario enciclopédico ilustrado de medicina Dorland 1. (27. argitaraldia) McGraw Hill Interamericana ISBN 84-7615-983-8..

## Kanpo estekak

* Datuak: Q4115301
# Erdiko hatza atera

Erdiko hatza ateratzea, mendebaldeko kulturetan, etsaitasun ikur nabarmena da. Hitzik gabeko komunikazioari dagokion irain-keinu bat da. Erdiko hatza zurrun jarriz eta gainerakoak bilduz, ukabila altxatzean egin ohi da. Erdiko hatza zakilaren irudikatzen du, eta gainerako hatzak barrabilak adierazten dute. "Izorra hadi" adierazten du.

## Kanpo estekak

* Datuak: Q1137711
* Multimedia: The finger (gesture) / Q1137711
# Erdiko hondartza

Erdiko hondartza :
| [[Irudi:|250px|Irudia: Erdiko hondartza]] | |
| Ezaugarri orokorrak: ||
| - Kokalekua | Bidarte |
| - Luzera | ? m |
| - Batez besteko zabalera | ? m |
| - Betetasun maila | Handia |
| - Urbanizatze maila | Hirikoa |
| - Pasealekua | Bai |
| Hondartza mota: ||
| - Hondar mota | Xehea |
| - Bainuaren egoera | Lekuaren arabera |
| - Hondartza nudista | Bai |
| Kirolak: |
| - Surfa egiteko | Bai |
| - Urpekaritza | Bai |
| - Besterik | {{{beste kirolik}}} |
| Ingurumena: ||
| - Landaredia | Bai |
| - Eremu babestua | Bai ([[{{{babestua}}}]]) |
| - Bandera urdina | Bai |
| Segurtasuna: ||
| - Arrisku seinaleak | Bai |
| - Hondartzaina | Bai |
| - Udaltzaingoa | Bai |
| - Sorosle taldea | Bai |
| Sarbideak: |
| - Elbarrientzat | Bai |
| - Sarbide mota | Oinez |
| - Sarbide seinaleztatua | Bai |
| Bestelako informazioa: |
| - Taberna kopurua | {{{taberna kopurua}}} |
| - Kanpina | Bai |
| - Herrigunerako distantzia | 0 m |
Erdiko hondartza Bidarteko zazpi hondartzetako bat da. Bertan petanka edo surf egiten dute.

## Erreferentziak

* ↑ EODA. Bidarte (Lapurdiko Itsas Hegia (-a)). Euskaltzaindia.
* ↑ Bidarteko Udala. Plage du Centre. .

## Kanpo estekak

* Datuak: Q25473992
# Erdiko kolon-arteria

Erdiko kolon-arteria goialdeko mesenterio-arteriaren adar moduan sortutako arteria da. Ez du adar garrantsitzurik. Zeharkako kolona irrigatzen du.

## Erreferentziak

* ↑ Euskalterm: [Hiztegi terminologikoa] [1989]
* ↑ Diccionario enciclopédico ilustrado de medicina Dorland 1. (27. argitaraldia) McGraw Hill Interamericana ISBN 84-7615-983-8..

## Kanpo estekak

* Datuak: Q707115
# Erdiko Tontorra

Erdiko Tontorra, katalanez: Pic del Mig eta gaztelaniaz: Pico del Medio, Pirinioetako hirumilako mendi bat da, 3.346 metroko garaiera du. Espainiako Aragoi autonomia erkidegoko Huesca probintzian dago.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q11941553
* Multimedia: Pic del Mig / Q11941553
# Erdiko arteka

Erdiko arteka (antzina Rolandoren arteka) goi-mailako ugaztunen burmuinek goi-aldean duten zirritu bat da.
Lobulu parietala eta frontala bereizten ditu eta kortex motorra eta sentsitiboaren mugan dago.
Rolandoren arteka izena Luigi Rolando (1773 - 1831) anatomista italiarrarengandik datorkio, Leureten errakuntza baten ondorioz. Luigi Rolandok baino lehenago, 1786an, Felix Vicq d'Azyr frantziar neuro-anatomistak deskribatu zuen, jada, baina Leureten akatsaren ondorioz jaiotako izenak jarraitu egin zuen, gaur arte.

## Kanpo-estekak

* Datuak: Q972250
* Multimedia: Central sulcus / Q972250
# Eskimoita

Eskimoita mineral bat da eta lillianite homologous series taldearen kidea da.

## Ezaugarriak

Eskimoita elementu kimiko mineralaren formula kimikoa hau da: ${\ce {Ag7Pb10Bi15S36}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Eskimoite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3732991
* Multimedia: Eskimoite / Q3732991
# Eskinita-(Nd)

Eskinita-(Nd) oxido motako minerala da eta aeschynite taldearen kidea da.

## Ezaugarriak

Eskinita-(Nd) oxido mineralaren formula kimikoa hau da: ${\ce {(Nd,Ln,Ca)(Ti,Nb)2(O,OH)6}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 - 6 da.

## Erreferentziak

* 1 2 (Ingelesez) «Aeschynite-(Nd): Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q1067020
# Eskimo (filma)

Eskimo, Mala the Magnificent edo Eskimo Wife-Traders (euskaraz Eskimal, 'Mala Harrigarria edo Eskimal Emazte-Salerosleak), 1933ko W. S. Van Dyke estatubatuarrak zuzendutako drama film bat da. Peter Freuchen daniar esploratzailearen Der Eskimo (1927) eta Die Flucht ins weisse Land (1929) liburuetan oinarritua dago. Ray Mala, Lulu Wong Wing, Lotus Long, Peter Freuchen, W. S. Van Dyke eta Joseph Sauersek antzeztu zuten.
Muntatze onenaren Oscar Saria (Conrad A. Nervig) irabazi zuen.

## Argumentua

Oharra: Atal honek istorio osoa edo amaiera argitzen du.
Alaska, Mala eskimalaren bizimodu zoriontsua hankaz-gora jarriko da, inongo eskrupulurik gabeko gizon zuri talde batekin topo egiten duenean, haietako batek Aba (Lulu Wong Wing) emaztea bortxatu eta erail egingo baitu. Mala mendekatu eta legezkanpokoa bilakatuko da.

## Aktoreak

* Ray Mala: Mala / Kripik
* Lulu Wong Wing: Aba
* Lotus Long: Iva
* Iris Yamaoka: Bigarren emaztea
* Peter Freuchen: Itsasontzi kapitaina
* Edward Hearn: Kapitainaren laguntzailea
* W. S. Van Dyke: White inspektorea
* Joseph Sauers: Hunt sarjentua
* Edgar Dearing: Balk komisaria

## Kanpo loturak

* IMDBko fitxa irakurgai (Ingelesez)
# Eskinita-(Y)

Eskinita-(Y) oxido motako minerala da eta aeschynite taldearen kidea da.

## Ezaugarriak

Eskinita-(Y) oxido mineralaren formula kimikoa hau da: ${\ce {(Y,Ln,Ca,Th)(Ti,Nb)2(O,OH)6}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 - 6 da.

## Erreferentziak

* 1 2 (Ingelesez) «Aeschynite-(Y): Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3606118
* Multimedia: Aeschynite-(Y) / Q3606118
# Eskinita-(Ce)

Eskinita-(Ce) oxido motako minerala da eta aeschynite taldearen kidea da.

## Ezaugarriak

Eskinita-(Ce) oxido mineralaren formula kimikoa hau da: ${\ce {(Ce,Ca,Fe,Th)(Ti,Nb)2(O,OH)6}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 - 6 da.

## Erreferentziak

* 1 2 (Ingelesez) «Aeschynite-(Ce): Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q947884
# Eskimo-aleut hizkuntzak

Eskimo-aleut hizkuntzek edo inuit-yupik-unangax hizkuntzek Groenlandiako, Kanadako artikoko, Alaskako eta Siberiako jatorrizko hizkuntzen familia bat osatzen dute. Inuiten eta yupiken hizkuntzetan datza (inuit bezala ezagutuak Alaska iparraldean, Kanadan eta Groenlandian, yupik bezala Alaska mendebaldean eta yuit bezala Siberian), alde batetik, eta aleutieran, bestetik.
Eskimal, normalean, saihesten den hitza da, baina mantentzen da yuit-yupik-inuitak batzeko. Kanadan inuit izendapena (hots, "jendea") hobesten dute (singularra, inuk "pertsona"; duala: inuuk "bi pertsona"; plurala, inuit, "pertsonak, jendea"). Alaskan, berriz, inuk / inuit edo yupik hobesten dute, hitz egiten ari denaren arabera.
Tradizioz, hizkuntza eskimalen familia inuit eta yupik (edo yupik-yuit) hizkuntzetan banatzen da. Hala ere, berriki egindako ikerketek iradokitzen dute yupika berez ez dela baliozko nodo bat edo, gauza bera dena, inuitera dialektal etengabea ez dela, yupik taldeko hizkuntza bat baino. Hala, eskimal hitza yupik hitzarekin ordezkatzea zuzena litzatekeen arren, hori ez litzateke onargarria inuk gehienentzat. Bestalde, badirudi Alaska-Siberia dikotomia geografikoa izan dela, hizkuntzalaritzazkoa bainoago.
Atzizki-sistemak garrantzi handia du hizkuntza horretan; hitza oinarrizko elementu lexikalari eransten zaizkion elementu osagarriz osatuta dagoenez, esaldi osoa ordezkatzen du. Hitz batzuek flexioa dute, esate baterako, izenak eta aditzak, eta beste batzuk flexiorik gabeko partikulak dira.

## Sailkapena

Hauek dira inuit-yupik-unangax hizkuntzak:
* Aleutiera (unangam tunuu)
* Yupik-inuit (eskimo) hizkuntzak
** Sirenikera
** Yupik hizkuntzak
*** Alaska erdialdeko yupikera
*** Alutiiqera
*** Siberia erdialdeko yupikera
*** Naukanera
** Inuit hizkuntzak
*** Iñupiaqera
*** Inuvialuktunera
*** Inuitera (inuktitut)
*** Groenlandiera (kalaallisut)

## Erreferentziak

* ↑ Harluxet Hiztegi Entziklopedikoa. eskimo-aleut. .

## Kanpo estekak

* Datuak: Q25946
* Multimedia: Eskimo-Aleut languages / Q25946
# Eskinita

Eskinita hiru mineral ezberdinen izena da, duten elementuen araberakoak:
* Eskinita-(Ce)
* Eskinita-(Nd)
* Eskinita-(Y)
# Euzkadi hotela

Euzkadi hotela Lapurdiko Ezpeleta udalerrian dagoen hotel bat da. Herrigunean kokatua dago eta bere ezaugarri nagusia aurrealdea Ezpeletako piperrez apaindua izatean datza.

## Iruditegia

* Aurrealdea.
* Ezpeletako piperrak.

## Kanpo estekak

* Datuak: Q12257677
# Euzkadi (egunkaria)

Euzkadi 1913ko otsailaren 1ean kaleratzen hasi zen egunkari abertzale eta elebiduna izan zen.
Bi denboralditan Bilboko Posta kalean argitaratu zen. Lehenbizikoan, 1913tik Primo de Riveraren diktadura ezarri arte, Euzko JEL-Batzak argitaratu zuen, eta Evaristo Bustintza Kirikiño izan zen euskal atalaren zuzendaria. Bigarrenean, 1931ko urtarrila eta 1937ko ekaina bitartean, Euzko Alderdi Jeltzaleak argitaratu zuen. Maiztasuna irregularra izan zuen sei urteko ibilbidean, eta sarritan ez zen egunero atera. Bigarren denboraldi honetan, Euzkadin, beste askoren artean, Lauaxetak eta Orixek idatzi zuten.

## Desjabetzapena

1937ko uztailaren 6an, EAJri Euzkadiren inprimategia desjabetu, eta hainbat urtez El Correo Español baliatu zen hartaz, espainiar falangisten egunkaria, Diario de la Falange Española Tradicionalista y de las JONS izenarekin.

## Ikus, gainera

* Euzkadi egunkariaren errotatiba

## Erreferentziak

* 1 2 Javier DÍAZ NOCI: Euskal informazio-kazetaritza abertzalea (1913-1934) Ueu.org
* ↑ Cava, María Jesús. La prensa en Bilbao (1937). .

## Kanpo estekak

* (Gaztelaniaz) "Euzkadi" 1931 eta 1937 arteko zenbaki guztiak Euskal Prentsaren Lanak orrian irakurgai
* (Gaztelaniaz) "Euzkadi" egunkariaren ale guztiak liburukliken irakurgai
* Datuak: Q3061209
* Multimedia: Euzkadi / Q3061209
# Euzebiusz Smolarek

Euzebiusz "Ebi" Smolarek (ɛu̯ˈzɛbjuʂ smɔˈlarɛk ahoskatua; Łódź, 1981eko urtarrilaren 9a) - futbol erdilari poloniarra.
2011ko Martxoaren 1 arte Poloniako selekzioarekin 47 aldiz jokatu du, 20 gol sartu ditu.

## Kirol ibilbidea

* 2000–2005: Feyenoord Rotterdam
* 2005–2007: Borussia Dortmund
* 2007–2009: Real Racing Club de Santander
* 2008–2009: → Bolton Wanderers FC
* 2009–2010: AO Kavala
* 2010–2011: Polonia Warszawa
* 2011–2012: Al-Khor
* 2012: ADO Den Haag
* 2012–2013: Jagiellonia Białystok

## Kanpo loturak

* (Polonieraz) Euzebiusz Smolarek (90minut.pl)
* (Ingelesez) (Gaztelaniaz) (Polonieraz) Euzebiusz Smolarek (ebismolarek.com)
* Datuak: Q245295
* Multimedia: Euzebiusz Smolarek / Q245295
# Euzelade (satelitea)

Euzelade (grekoa: Ευκελάδη), edo Jupiter XLVII, Jupiter planetaren satelite natural bat da.

## Ezaugarri fisikoak

Euzelade satelite txikia da (4 km-ko diametroa) eta erretrogradoa. Uste da 0,04ko albedoa duela, Jupiterren beste satelite batzuen antzera.
Karmeren taldeko satelitea da: 22.900.000 km eta 24.100.000 km arteko erradioarekin eta 164° eta 165,5°-ko bitarteko inklinazioarekin Jupiter orbitatzen duten satelite erretrogrado irregularrak dira talde horretako guztiak.

## Aurkikuntza

Scott Sheppard-ek gidatutako astronomo-talde batek (D. Jewitt, J. Kleyna, Y. Fernández eta H. Hsieh) aurkitu zuen, 2003ko otsailaren 6an. Aurkikuntzaren berri 2003ko martxoaren 4an eman zen, Jupiterren beste sei sateliteren aurkikuntzaren berriarekin batera.

## Izendapena

Euzelade satelite-izena mitologia grekoko Euzelade pertsonaian du jatorria; Euzelade musetariko bat zen, eta Zeusen alaba.
Hasieran, S/2003 J 1 izendapen sistematikoa eman zitzaion sateliteari; kode horrek adierazten du 2003an lehen aldiz ikusitako Jupiterren lehen satelitea zela. Euzelade behin betiko izena 2005eko martxoaren 30ean eman zitzaion, Jupiterren beste 9 sateliterekin batera.

## Kanpo estekak

* Datuak: Q17421
* Multimedia: Eukelade (moon) / Q17421
# Euzkadi Buru Batzarra

Euzkadi Buru Batzarra edo EBB Euskal Herri osorako Euzko Alderdi Jeltzaleak (EAJ) daukan erakunde nagusia da.

## Historia

Sabin Arana Bizkai Buru Batzarreko lehenbiziko lehendakaria izan zen, erakunde hau Eusko Alderdi Jeltzalea eratu aurreko lehenbiziko erakundea izan zelarik. 1903an Aingeru Zabala Ozamiz "Kondaño", eta 1906an Santiago Aldak, Alipio Larraurik, Antonio Arroyok, Vicente Larrinagak eta Eduardo Arriagak osaturiko Zuzendaritza Batzordeak jarraitu ziotelarik. Guzti hauek BBBko lehendakariak bakarrik izan ziren, oraindik EBB ez baitzen sortu.
Jada, 1908ko urriaren 18an Euzkadi Buru Batzarra erakundea sortu eta bere lehenbiziko lehendakaria Luis Arana Goiri izan zen.
Hilabete batzuk aurretik, 1908ko apirilaren 20an, Gipuzko Buru Batzarra Zumarragan sortu zen, Pazko Igandean. 1911ko abenduan Napar Buru Batzarra eta Araba Buru Batzarra sortu ziren.
Aldiz, 1990eko apirilaren 7an Ipar Buru Batzarra sortu zen.
Lehenbiziko EBBko lehendakari haien ondorengoen artean postu horretan aldi luzeenak Juan de Ajuriagerrak eta Xabier Arzalluzek izan dituzte.

### Bizkai Buru Batzar / EAJ

* 1895-1903 Sabino Arana Goiri
* 1903-1906 Aingeru Zabala Ozamiz "Kondaño"
* 1906-1908 Santiago Aldak, Alipio Larraurik, Antonio Arroyok, Vicente Larrinagak eta Eduardo Arriagak osaturiko Zuzendaritza Batzordea.

### Euskadi Buru Batzar / EAJ

* 1908-1916 Luis Arana Goiri

### Banaketa: Aberri eta Comunión Nacionalista Vasca

| Aberri 1922-1930 Luis Arana Goiri (Aberri) 1921-1923 Manuel Egileor (Aberri) 1923-1928 Alipio Larrauri (Aberri) 1928-1930 Zeferino Jemein (Aberri) | Comunión Nacionalista Vasca 1915-1917 Ramon Bikuña (Comunión Nacionalista Vasca) 1917-1920 Gorgonio Renteria (Comunión Nacionalista Vasca) 1920-1930 Ignacio Rotaetxe (Comunión Nacionalista Vasca) |

### Berrelkartzea: Euskadi Buru Batzar / EAJ

* 1930-1932 Ramon Bikuña
* 1932-1933 Luis Arana Goiri
* 1933-1934 Jesus Doxandabaratz
* 1934-1935 Ixaka Lopez-Mendizabal
* 1935-1951 Doroteo Ziaurritz
* 1951-1957 Juan Ajuriagerra
* 1957-1962 Jose Agerre
* 1962-1971 Joseba Rezola, Jesus Solaun eta Ignacio Untzetak osaturiko Zuzendaritza Batzordea.
* 1971-1975 Mikel Isasi
* 1975-1977 Ignacio Untzeta
* 1977-1980 Carlos Garaikoetxea
* 1980-1984 Xabier Arzalluz
* 1984-1985 Roman Sudupe
* 1985-1987 Jesus Insausti "Uzturre"
* 1987-2004 Xabier Arzalluz
* 2004-2007 Josu Jon Imaz
* 2007-2013 Iñigo Urkullu
* 2013-gaur egun arte Andoni Ortuzar

## Erreferentziak

* ↑ Urkullu es el decimoséptimo presidente del PNV en 113 años de historia. 2007ko abenduaren 22a. Diariovasco.com (Gaztelaniaz)
* ↑ Zorionak EAJ-PNV de Gipuzkoa. Sofia Bereziartu. Gipuzkoa Buru Batzar. 2008ko apirilaren 19a. Diariovasco.com (Gaztelaniaz)

## Kanpo estekak

* (Gaztelaniaz)(Frantsesez)EAJren webgunea
* Datuak: Q12257678